hotchpotch/miracl-hf-unified huggingface dataset:
మోనో సోడియం గ్లూటామేట్‌
మోనో సోడియం గ్లుటామెట్ అనేది రుచిని అందించే లవణం. దీనిని క్లుప్తంగా ఎంఎస్‌జీ అని వ్యవహరిస్తారు. దీని రుచిని జపాన్, చైనా వంటకాలలో "ఉమామి" అని ఆంటారు . ఇది 1907 లో కికూనే ఇకెడా (Kikunae Ikeda) అనే జపనీస్ ప్రొఫెసర్ తయారు చేసారు, దీనిని 1909లో జపాన్‌కు చెందిన అజినొమొటో కంపెనీ అధికారికంగా మార్కెట్‌లోకి విడుదల చేసింది. తీపి, పులుపు, ఉప్పు, కారం, వగరు, చేదులకు తోడుగా దీన్ని ఏడో రుచిగా చెప్పుకుంటారు. ఎంఎస్‌జిని తయారు చేసిన అజినోమోటో కంపెనీ పేరుకు ‘ఎసెన్స్ ఆఫ్ టేస్ట్’ అని అర్థం.
భారతీయ వంటకాల్లో దీని వాడకం ఎక్కువే. ఆహార పదార్థాల్లో వీటిని వాడితే రుచి పెరుగుతుంది. కొన్నాళ్లు చెడిపోకుండా నిల్వ ఉంటుంది. దీనిని ప్రధానంగా చైనీస్ సంబందిత వంటకాల్లో ఎక్కవగా వాడుతుంటారు. మోనో సోడియం గ్లుటామెట్ ను అహార పదార్దాల రుచిని పెంచటానికి వాడతారు, విపణిలో దీనిని అజినొమోటో ఆనే బ్రాండ్ పేరుతొ మార్కెట్టులో లభిస్తుంది, ఈ ఎంఎస్ జీని అమెరికన్ ఫుడ్ అండ్ డ్రగ్ విభాగంవారు సాధారణంగా సురక్షితమైన ఆహార పదార్థంగా పేర్కోన్నారు.. ఆహార పదార్దాలలో దీని అనుమతి మీద అనేక వివాదాలు వున్నాయి . ఎఫ్.డి.యే వారు 1990 లో Federation of American Societies for Experimental Biology (FASEB) వారి చేత నిర్వహించిన పరిశోధన ఫలితాల ప్రకారం మోనో సోడియం గ్లుటామెట్ సురక్షితమైన ఆహార పదార్థం అయినప్పటికీ రోజుకు 3 గ్రాముల ఆహారం లేదా లేకుండా MSG మరింత వాడుకుంటున్న కొన్ని సున్నితమైన వ్యక్తులకు కొన్ని స్వల్పకాలిక, తలనొప్పి, తిమ్మిరి, ఫ్లషింగ్, జలదరింపు, దడ, మరియు మగతగా అస్థిరమైన మరియు సాధారణంగా స్వల్ప లక్షణాలలు సంక్రమించవచ్చు అయితే, సాధారణంగా తీసుకొనే న్యూడిల్స్ వంటి ఆహారంలో మోనో సోడియం గ్లుటామెట్ అ 0.5 గ్రాముల కంటే తక్కువ కలిగి ఉంటుంది.
ఇన్‌స్టెంట్ నూడిల్స్ రుచికరంగా ఉండటానికి, ఎక్కువ కాలం నిల్వ ఉండటానికి కొన్ని రసాయన పదార్థాలు వాడతారు. ముఖ్యంగా మోనో సోడియం గ్లుటామేట్, సీసం (లెడ్) ఉపయోగిస్తారు. మోనో పొటాషియం గ్లుటామేట్, ఆటోలైజ్డ్ ఈస్ట్, అజినోమోటో, సోడియం కేసినైట్ అని పిలిచే ఎంఎస్‌జి సాంద్రత నిజానికి 0.01 పిపిఎం ఉండాలి. మనదేశంలో ఈ మధ్య మార్కెట్లో లభ్యమైన మ్యాగీ నూడిల్స్‌లో ఈ పరిమితి ఆరురెట్లు అధికంగా ఉందన్నది భారత ఆహార నాణ్యత, ప్రమాణాల సంస్థ అధికారిక ఆరోపణ 13 శాంపిళ్లను పరీక్షించిస్తే వాటిలో పది శాంపిళ్లలో అనుమతించిన దానికంటే అత్యధిక మోతాదులో సీసం, ఎంఎస్�జీ ఉన్నట్లు తేలింది. కేంద్రీయ భండార్ సహా ఢిల్లీ ప్రభుత్వ దుకాణాలు అన్నింటిలోనూ మ్యాగీ అమ్మకాలను నిషేధించారు. అనుమతించిన దానికంటే అత్యధిక మొత్తంలో సీసం, మోనోసోడియం గ్లూటామేట్ ఉన్నట్లు తేలడంతో రంగంలోకి దిగిన కేంద్ర ఆరోగ్య మంత్రిత్వ శాఖ దేశవ్యాప్తంగా అమ్మకానికి సిద్ధంగా ఉన్న మ్యాగీని ఉపసంహరించుకోవాలని తెలిపింది. అలాగే అరక్షిత ఉత్పత్తులను మిస్ బ్రాండింగ్ చేసినందుకు జరిమానా వేస్తామని ప్రకటించింది. అది నిజం కాదని, తమ పరిశోధనల్లో అంతా సవ్యంగానే ఉందని చెబుతున్న మ్యాగీ నూడిల్స్ ఉత్పత్తిదారు నెస్ట్లే యాజమాన్యం వినియోగదారుడి మనసు నొప్పించకుండా ఉండేందుకు ఆ స్టాక్‌ను వెనక్కి రప్పించుకుంది.
డంకన్ జలసంధి
డంకన్ జలసంధి హిందూ మహాసముద్రంలో గల ఒక జలసంధి. ఇది దాదాపు వెడల్పు కలిగి ఉంటుంది. ఈ జలసంధి ఉత్తరాన రట్లాండ్ దీవి (గ్రేట్ అండమాన్ లో భాగం) ని దక్షిణాన లిటిల్ అండమాన్ దీవిని వేరు చేస్తుంది. డంకన్ జలసంధికి పడమరలో (పశ్చిమాన) బంగాళా ఖాతం ఉంది. తూర్పున ఈ జలసంధికి అండమాన్ సముద్రం ఉంది. 
ఈ జలసంధికి అటూ ఇటూ ఎన్నో దీవులు కలవు. ఉత్తరం నుండి దక్షిణంలో ఈ దీవుల వరుస :
ఉత్తర సింక్ దీవికీ, రట్లాండ్ దీవికి మధ్యలో ఉండే డంకన్ జలసంధిలో భాగమే మానర్ జలసంధి.
వాకిలి
వాకిలి లాభాపేక్ష లేని ఒక తెలుగు అంతర్జాల మాసపత్రిక. 
"ఉత్తమ స్థాయిలో వుండే సాహిత్యాన్ని ప్రచురించడం, ప్రోత్సహించడం! స్నేహపూర్వకమయిన/ఆరోగ్యకరమయిన సాహిత్య బంధాల్ని నిర్మించడం! స్వచ్చమయిన స్వేచ్చని గౌరవించే అరమరికలు లేని సాహిత్య సంభాషణకు వేదికగా నిలిచి, రచయితల్లో విమర్శనీ, ప్రశంసనీ సమహృదయంతో ఆహ్వానించే సహనాన్ని పెంచడం!" ఇవి ముఖ్య లక్ష్యాలుగా వాకిలి పత్రిక కవి అజంతా గారిని స్మరించుకుంటూ 2012 డిసెంబరు 25న అంతర్జాల పత్రికగా ఆవిష్కరించబడింది. రవి వీరెల్లి మరికొందరు ఔత్సాహిక సాహితీ మిత్రులు కలసి ఈ పత్రికను నడిపిస్తున్నారు.
రవి వీరెల్లి ప్రధాన సంపాదకులుగా, నారాయణస్వామి వెంకటయోగి, సుజాత బెడదకోట, కాసుల లింగారెడ్డి, ప్రవీణ కొల్లి సహసంపాదకులుగా 2012 నుండి 2013 డిసెంబరు వరకు వాకిలిని వార పత్రికలా నడిపించారు. "శుక్రవారం కవిత్వవారం" పేరుతొ వారం వారం కవిత్వాన్ని ప్రచురించారు. కథలు, కవితలు, సమీక్షలు, కబుర్లు, ముఖాముఖి, కవిత్వ అనువాదాలు (ఇతర భాషల నుంచి తెలుగులోకి, తెలుగు నుంచి ఇంగ్లీష్ లోకి), నెల నెలా రచయితలు నిర్వహించే ప్రత్యేక శీర్షికలూ... ఇలా ముప్పైకి పైగా శీర్షికలున్న వాకిలిలో ప్రతీ నెలా దాదాపు నలభైకి పైగా రచనలు ప్రచురించారు.
పాఠకుల ప్రశంశలు పొందిన శీర్షికలు:
2014 జనవరి నుండి మాస పత్రికగా మారిన వాకిలికి, రవి వీరెల్లి ప్రధాన సంపాదకులుగా, స్వాతికుమారి బండ్లమూడి సహసంపాదకులుగా వ్యవహరిస్తున్నారు.
పాఠకుల ప్రశంశలు పొందిన శీర్షికలు:
మర్రి (అయోమయ నివృత్తి)
మర్రి (ఆంగ్లం Banyan) ఫైకస్ జాతికి చెందిన ఒక చెట్టు.
మర్రి తెలుగువారిలో కొందరి ఇంటిపేరు.
గుత్తావారిపాలెం
"గుత్తావారిపాలెం" గుంటూరు జిల్లా భట్టిప్రోలు మండలానికి చెందిన గ్రామం. పిన్ కోడ్ నం. 522 257., ఎస్.టి.డి.కోడ్ = 08648.
ఇండియన్ బ్యాంక్.
తెలుగు రచయితల జాబితా
తెలుగు రచయితల జాబితా. ఇందులో నవలాకారులు, కవులు, అభ్యుదయవాద, విప్లవవాద, ఆధ్యాత్మిక రచయితలున్నారు.
చేపల వాన
సముద్రాలపై టోర్నడోలు ఏర్పడి, వేగంగా సుడులు తిరుగుతూ, ప్రయాణించేటప్పుడు చేపలు తదితర సముద్ర జంతువులను అమితమైన శక్తితో పైకి లాగుతాయి. ఒక్కోసారి టోర్నడోలతో పాటు గాలిలో వందల కిలో మీటర్ల దూరాన్ని ఈ జీవులు ప్రయాణిస్తుం టాయి. ఒకసారి టోర్నడో బలహీనపడిన తరువాత ఈ జీవులు వర్షంలా నేలపై పడతాయి ఈ విధంగా చేపలు కూడా పడటాన్ని చేపల వానగా వ్యవహరిస్తారు.
ఆకాశం నుంచే వచ్చినా ఆకాశంలో ఏమీ చేపలుండవు. నిజానికి అవి భూమి మీదనుంచే ఆకాశానికి వెళతాయి. ఎలా అంటే నదులు సముద్రాలు దగ్గర నీరు ఆవిరై, అది మేఘమై తిరిగి భూమిపైనే మేఘాలు ఆ నీటిని వర్షిస్తాయని మనకు తెలుసు. ఈ ప్రక్రియ జరుగుతున్న సమయంలో సముద్రంలో కొన్ని రకాల కదలికలు జరుగుతాయి. మెరుపులు, ప్రచండమైన గాలుల కారణంగా సముద్రంలో ఉండే చేపలగుడ్లు, చిన్న చిన్న కప్పల గుడ్లు ఆవిరి ద్వారా మేఘాలలోకి చేరుకుంటాయి. అలా చేరుకుని, అవి తిరిగి వర్షం ద్వారా భూమిని చేరుతాయని కనుగొన్నారు.ఇది ఎంత వరకూ నిజమనేదానిపై ఇంకా పరిశోధనలు జరుగుతున్నాయి.
2015 జూన్ 19 న కృష్ణా జిల్లా జిల్లా నందిగామ మండలంలోని గోళ్లమూడి, పల్లగిరి గ్రామాల పరిధిలోని వ్యవసాయ భూముల్లో ఆకాశం నుంచి చేపలు, కప్పలు రాలిపడ్డాయి. గత రాత్రి కుండపోతగా కురిసిన వర్షంతో పాటు చేపలు పడినట్లు భావిస్తున్నారు. ఉదయం కల్లా పొలాల్లో పెద్ద ఎత్తున వాలగ రకానికి చెందిన చేపలు ఉండటాన్ని గ్రామస్థులు గమనించారు. వాటిని ప్రజలు ఏరుకొని తమ ఇళ్లకు తీసుకెళ్లారు. ఒక్కొక్క చేప బరువు 500 గ్రాముల లోపు ఉంది. పొలాల్లో పడిన చేపలను కర్రలతో కొట్టి వాటిని చేజిక్కించుకొని ఇళ్లకు తీసుకెళ్లారు.
2009 సంవత్సరంలో గుజరాత్‌ రాష్ట్రం నవగాం జిల్లా, భాన్వాడ్‌ తాలూకా జమ్నావాడ్‌ గ్రామంలో చేపల వర్షం పడింది. ఆరోజు వాతావరణం మామూలుగానే ఉన్నా, అనుకోకుండా వర్షం కురవడం ప్రారంభించి ఆకాశం నుంచి చేపలు రాలిపడ్డాయి
2008లో కేరళలోని కందనసెరీ గ్రామంలో మొదట ఎర్రటి ధారలు, ధారలుగా వర్షం కురిసింది. ఆ తర్వాత క్రమక్రమంగా ఆకాశం నుంచి చేపలు పడ్డాయి
సీతారాం
సీతారం ఒక భారతీయుల పేరు.
ప్రకృతి వ్యవసాయం
ప్రకృతి వ్యవసాయం అనేది జపనీస్ రైతు మరియు తత్వవేత్త అయిన మసనోబు ఫుకుఒక (1913–2008) ప్రాచుర్యంలోకి తీసుకొచ్చిన పర్యావరణ వ్యవసాయ విధానం. ఈ విధానాన్ని ఆయన 1975 లో గడ్డి పరకతో విప్లవం అనే తన పుస్తకం లో పరిచయం చేసారు. ఫుకుఒక తన వ్యవసాయ విధానాన్ని జపనీస్ లో (షిజెన్ నోహో ) గా అభివర్ణించారు. ఈ పద్ధతి "ఫుకుఒక పద్ధతి" లేక "సహజ వ్యవసాయ విధానం" గా కూడా పిలవబడుతుంది.
ప్రకృతి వ్యవసాయం లోని పంచ సూత్రాలు :ఆవరణ శాస్త్రంలో, అంత్యః పర్యావరణ వ్యవస్థలు అత్యంత స్థిరమైనవే కాక ఉత్పాదకత మరియు వైవిధ్యం లో ఉన్నతమైనవి.ప్రకృతి రైతులు వీటిలొఅని సద్గుణాలను అనుకరించి అంత్యః పర్యావరణ వ్యవస్థల తో పొల్చదగినటువంటి పరిస్థుతులను సాదించగలిగారు అంతేకాక అధునాతన పద్ధతులైన అంతరపంటలు మరియు సమగ్ర సస్య రక్షణ మొదలైనవి ఆచరించారు.
1951 లో న్యూమాన్ టర్నర్ అనే అతను సారవంతమైన వ్యవసాయ పద్ధతిని సమర్దించారు. టర్నర్ వాణిజ్య రైతు అయినప్పటికీ సారవంతమైన వ్యవసాయ పద్ధతి లో ఆయన పాటించినా సూత్రాలు ఫుకుఒక పద్ధతి లోని సూత్రాలకు చాలా సారూప్యత ఉన్నది. ఇంతేకాక టర్నర్ పశుపాలన లో కూడా ప్రకృతి పద్ధతిని పాటించారు.
జపనీస్ రైతు మరియు తత్వవేత్త మొకిచి ఒకాడ ఫుకుఒక కంటే ముందు 1930 లో "ఎరువుల ఉపయోగం లేని" సేద్య పద్ధతి ని పాటించారు. ఈ పద్ధతిని గురించి వివరించటానికి ఒకాడ ఉపయోగించిన జపనీస్ అక్షరాల అనువాదం ఈ విధంగా ఉన్నది "ప్రకృతి వ్యవసాయం" (Nature Farming). వ్యవసాయ పరిశోధకుడు హు-లియన్ జు "ప్రకృతి వ్యవసాయం" జపనీస్ పదం యొక్క సరైన సాహిత్య అనువాదం అని పేర్కొన్నారు.
పుణ్యమూర్తుల చిట్టిబాబు
చిట్టిబాబు పుణ్యమూర్తుల (అసలుపేరు పుణ్యమూర్తుల సూర్యనారాయణ మూర్తి) చిట్టిబాబుగా చిత్రసీమలో సుపరిచయస్తులు. చిట్టిబాబు సినీజగత్తులో హాస్యనటులుగా గుర్తింపు పొందినవారు. చిట్టిబాబు కీ.శే రాజబాబు గారి సోదరులు. వీరి మరొక సోదరుడు అనంత్ బాబు.
చిట్టిబాబు ఆంధ్ర ప్రదేశ్ రాష్ట్రంలోని అమలాపురంలో పుణ్యమూర్తుల ఉమామహేశ్వరరావు, రమణమ్మ దంపతులకు జన్మించారు. వీరి సోదరులు ప్రముఖ హాస్యనటులు రాజబాబు. వీరి తమ్ములు అనంత్ బాబు కూడా తెలుగు చలనచిత్ర పరిశ్రమలో హాస్యనటునిగా సుపరిచితులు. 
చిట్టిబాబు 2009 సార్వత్రిక ఎన్నికకలలో కాంగ్రేసు పార్టీ తరఫున నల్లగొండ జిల్లాలో ప్రచారంచేస్తూ పలు నాటకాలు ప్రదర్శించారు
1956 గోదావరి పుష్కరాలు
మన భారత దేశానికి స్వాతంత్ర్యం వచ్చిన తరువాత మొదటి పుష్కరాలు. అన్ని పుష్కరాల విధంగానే ఈ పుష్కరాలకు కూడా అధికారికంగా తేదీలు నిర్ణయించారు. అయితే ఆ తేదీలు సరైనవి కావని పండితులు మరో తేదీలు ఖరారు చేశారు. కనుక 24 రోజులు పుష్కరాలు చేయడం తప్పనిసరి అయింది. వేద సండితులు నిర్ణయించిన ప్రకారం మే 3 నుంచి 14 వ తేదీ వరకు పుష్కరాలు జరిగాయి. అధికారులు మే 22 నుంచి జూన్ 2 వరకి పుష్కరాలను జరిపించారు.
1956లో వేసవికాలంలో పుష్కరాలు వచ్చాయి. దీంతో స్నానాలు చేయడానికి తగినంత నీళ్లు లేక భక్తులు చాలా ఇబ్బందులు పడ్డారు. అప్పటి లెక్కల ప్రకారం ఈ పుష్కరాలలో మొత్తం 22,55,675 మంది స్నానాలాచరించారని అధికారికంగా ప్రకటించారు. ఈ పుష్కరాలను అప్పటి దేవాదాయశాఖ మంత్రి కల్లూరి చంద్రమౌళి ప్రారంభించారు.
పుష్కరాలకు ఏపి పేపర్ మిల్ వెనేక ఉన్న ప్రాంతంలో తాటాకు పాకల్లో పుష్కరనగర్ నిర్మించారు. తడికలు, పందిళ్లు వంటివి ఏర్పాటుచేయడంతో యాత్రికులు బసచేయడానికి అక్కడికి వెళ్లేవారు. అక్కడ ఆ పేపర్ మిల్లు దుర్గంధం ప్రయాణికులను బెంబేలెత్తించింది.
అధికారికంగా పుష్కరాలు ప్రరంభమైన మే 22 సాయంత్రం పెద్దగాలివానతో కూడిన తుఫాన్ వచ్చింది. గోదావరి రైల్వేస్టేషన్ వద్ద నిర్మించిన అదనపు వసతి రేకుల షెడ్ గాలికి ఎగిరిపోయింది. కరెంట్ సరఫర కూడా నిలిచిపోయింది.
రాజమండ్రిలో చాలా ప్రాంతాలలో ఆయుర్వేద వైద్య శిబిరం ఏర్పాటుచేసి, యాత్రికులకు వైద్య సదుపాయం అందించారు. జీవ కారుణ్య సంఘం కుష్టు రోగులకు, అనాథ వృద్ధులకు ప్రత్యేక వైద్య శిబిరాన్ని నిర్వహించారు. కోనాల నూకరాజు లేఅవుట్ లో ప్రత్యేక వసతి, ఉచిత అన్నదాన కేంద్రాన్ని నిర్వహించారు.
యాత్రికులు నగరంలో తిరగకుండా వారిని పాత సీ.పీ.ఆర్.ఐ. ఎదురుగా ఉన్న స్థలానికి తీసుకువెళ్లి అప్పటి పుష్కర కమిటీ ప్రత్యేక ఏర్పాట్లుచేసింది.
నాగులచెరువు ప్రాంతంలో ఏర్పాటుచేసిన సినీ ఎగ్జిబిషన్ ను అప్పటి మున్సిపల్ చైర్మన్ గా ఉన్న పోతుల వీరభధ్రరావు ప్రారంభించారు. పిలిప్స్ కంపెనీ వారు తొలిసారిగా టీవీని ప్రదర్శించి ఐదు రూపాయలు టికెట్ గా వసూలుచేశారు. అప్పట్లో కొత్తగా వచ్చిన టీవి చూడడానికి అధిక సంఖ్యలో తరలివెళ్లేవారు.
గోదావరి పుష్కరాల రద్దీని దృష్టిలో ఉంచుకొని గోదావరి రైల్వేస్టేషన్లో రెండవ రైల్వేలైనుకు కూడా ఈ పుష్కరాలలోనే నిర్మించారు.
పోలీసులకు వసతి ఏర్పాటుచేసిన లూధర్ నగర్ లో కాట్రాక్టర్ నిర్లక్ష్యం కారణంగా భొజనాల్లో సాంబారుతోపాటు కప్పలు వచ్చాయి. దీంతో సుమారు 500 మంది పోలీసులు రెండురోజులపాటు భోజనం మానేసి నిరిహారదీక్ష చేశారు.
స్వాతంత్ర్యం వచ్చిన తర్వాత జరిగిన ఈ పుష్కరాలు కొన్ని చేదు అనుభవాలను మిగిల్చాయి.
పొటాషియం బ్రోమైడ్
పొటాషియం బ్రోమైడ్ అనునది ఒక రసాయన సమ్మేళనం.ఇదిఒక అకర్బన రసాయన సమ్మేళం.
ఇది ఒక ఘన లవణ పదార్థం.ప్రామాణిక పరిస్థితులలో తెల్లని స్పటిక రూపంలో ఉండును. దీని యొక్క రసాయనిక సంకేతము KBr.పొటాషియం బ్రోమైడ్ యొక్క అణుబారం119.0023గ్రాం/మోల్ దీని యొక్కసాంద్రత 2.74గ్రాములు/సెం.మీ.వక్రిభవన సూచిక 1.559.ఇది వాసన,రంగు లేని సమ్మేళనపదార్ధం.ద్రవీభవన ఉష్ణోగ్రత734°C.భాష్పి భవన/మరుగు ఉష్ణోగ్రత 1,435°C.నీటిలో సులభంగా కరుగు లక్షణాన్నికలిగి యున్నది.25°Cవద్ద నీటిలో ద్రావణియత 67.8గ్రాములు/100 మీ.లీ.కు.100°C వద్ద 102గ్రాములు/ 100మి.లీటర్లలలోకరుగును. సజల ద్రవంగా ఉన్నప్పుడు తియ్యటి రుచికల్గి ఉండును. ద్రవం యొక్క గాఢత పెరిగిన చేదు రుచి వచ్చును.ద్రవంలో పొటాషియం బ్రోమైడ్ గాఢత మరింత పెరిగిన ఉప్పు రుచిని కలిగి ఉండును.గాఢత పెరిగేకొలది పొటాషియం బ్రోమైడ్ యొక్క రుచిలో తేడాలు రావటానికి కారణం, ద్రావణం లోని పొటాషియం అయానుల గాఢత కుడా పెరగటం వలన.
పొటాషియం బ్రోమైడు ఒక క్లిష్టమైన స్వాభావమున్న అయానిక్ లవణం. సజలద్రవాలలో,pH7 వద్ద పొటాషియం బ్రోమైడ్ పూర్తిగా వియోగం చెందుతుంది.ఈ విధమైన వియోగం బ్రోమైడ్ అయానుల లభ్యతకు ములవనరుగా పనిచేయును.ముఖ్యంగా ఈ రసాయన వియోగం వలన పోటోగ్రాఫిక్ ఫిల్ములలో ఉపయోగించు సిల్వరు బ్రోమైడ్ ఉత్పత్తికి కీలకమైనది.
సాధారణ సంప్రదాయ పద్ధతి అయినచో,పొటాషియం కార్బోనేట్‌ను ఫెర్రస్ బ్రోమైడ్‌తోరసాయనిక చర్య కావించడం వలన పొటాషియం బ్రోమైడ్‌ను ఉత్పత్తి చెయ్యుదురు.ఈ రసాయన చర్యలో ఉపయోగించు ఫెర్రస్ బ్రోమైడు ను ,నీటిలో ఉంచిన వ్యర్థఇనుముకు అధిక మొత్తంలో బ్రోమైడుతో శోషింపచెయ్యడం ద్వారా ఉత్పత్తి చెయ్యుదురు. 
పొటాషియం బ్రోమైడ్ ను విసృతం గా మూర్చ రోగ నివారణ(anticonvulsant)చికిత్సలో వాడెదరు.అలాగే కలతను,నొప్పిని పోగొట్టేడు మందుగా,మరియు నిద్రపట్టేతట్లు చెయ్యు మందులలో ఉపయోగిస్తారు.పశువైద్యంలో కుక్కలమూర్చ రోగ నివారణలో పొటాషియం బ్రోమైడ్ ను ఉపయోగిస్తారు .పొటాషియం బ్రోమైడ్‌ జీర్ణవ్యవస్థ యొక్క జీవపొరల పై మీద ప్రభావం చూపించడం వలన తలతిప్పడం,వాంతులు రావటం వంటి లక్షణాలు ఏర్పడును.
నూతక్కి భానుప్రసాద్
నూతక్కి భానుప్రసాద్ భారతీయ సాంకేతిక నిపుణుడు మరియు బ్యూరోక్రాట్. ఆయన ఆయిల్ అండ్ నేచురల్ గ్యాస్ (ఒ.ఎన్.జి.సి) కు మాజీ చైర్మన్. ఆయన 1994 లో భారతదేశంలో మొదటి మాగ్నీషియం ప్లాంట్ రూపకల్పన చేయుటలో ప్రసిద్ధి చెందారు. ఆయన అప్సరా రీసెర్చె రియాక్టరు తయారీ బృందంలో ఉన్నారు. ఇది భారతదేశంలోని మొదటి అణు రియాక్టరు. భారత ప్రభుత్వం 1960లో ఆయనకు పద్మశ్రీ పురస్కారం యిచ్చింది.
నూతక్కి భానుప్రసాద్ ఆంధ్రప్రదేశ్ లోని విజయవాడ నగరంలో ఫిబ్రవరి 21 1928 న కమ్మ కుటుంబంలో జన్మించారు. ఆయన తల్లిదండ్రులు పున్నమ్మ, నూతక్కి రామశేషయ్య గార్లు. ఆయన తండ్రి ఒడిశా ప్రభుత్వంలో వైద్య మంత్రిగానూ, భారత పార్లమెంటు సభ్యునిగానూ యున్నారు. నూతక్కి భానుప్రసాద్ ప్రారంభవిద్యను పార్వతీపురంలో ఉన్నత విద్యను విశాఖపట్టణం లోనూ చేసారు. ఆయన 1947లో మద్రాసు విశ్వవిద్యాలయం నుండి మెకానికల్ ఇంజనీరింగ్ లో గ్రాడ్యుయేట్ డిగ్రీని అందుకున్నారు. ఆయన పూణె విశ్వవిద్యాలయంలో కెమికల్ ఇంజనీరింగ్ లో ఎం.ఎస్. డిగ్రీని పొందారు. ఆయన పరిశోధనల నిమిత్తం 1953లో కేస్ ఇనిస్టిట్యూట్ ఆఫ్ టెక్నాలజీలో చేరి అదేసంవత్సరం భారతదేశానికి తిరిగివచ్చి అల్యూమినియం కంపెనీ ఆఫ్ కెనడాలో చేరారు.
ఆయన 1954 లో డిపార్టుమెంటు ఆఫ్ అటామిక్ ఎనర్జీలో రియాక్టరు గ్రూపు అధిపతిగా చేరి 1961 వరకు పనిచేసారు. ఈ కాలంలో ఆయన 1958 నుండి 1961 వరకు "సిరస్ రియాక్టరు"కు మానేజింగు డైరక్టరుగా సేవలనందించాడు. 1962 నుండి 1974 ల మధ్య ఆయన వివిధ ప్రైవేటు కంపెనీలైన AFM, SEL, OXEECO, PIPL వంటి వాటికి డైరక్టరు లేదా మేనేజింగు డైరక్టరుగా పనిచేసారు.1974 లో ఆయిల్ అండ్ నేచురల్ గ్యాస్ కమిషన్కు చైర్మన్ గా నియమితులై 1978 వరకు కొనసాగారు. 1978 నుండి 1980 లమధ్య ఆయన భారత అణుశక్తి మత్రిత్వ శాఖలో భారత ప్రభుత్వ అణుశక్తి విభాగానికి సెక్రటరీగా కూడా పనిచేసారు.ఆయన 1992 వరకు వరల్డ్ బ్యాకుకు కన్సల్టెంట్ గా కూడా పనిచేసారు. అదే విధంగా 1986 నుడి 1988 వరకు ఆంధ్ర ప్రదేశ్ ఇండస్ట్రియల్ ఇన్ఫాస్ట్రక్చర్ కార్పొరేషన్ కూ చైర్ పర్సన్ గా విధులు నిర్వర్తించారు. ఆయన ఎలక్ట్రానిక్స్ కార్పొరేషన్ ఆఫ్ ఇండియా లిమిటెడ్ కు (1965-79) మరియు ఇండియన్ ఓవర్సీస్ బ్యాంకు కూ (1969-78) బోర్డు మెంబరు గా కూడా వ్యవహరించారు.
ఆయన పెండ్యాల అనంతలక్ష్మిని వివాహం చేసుకున్నారు. వారికి నలుగురు కుమారులు. ఆయన ఏప్రిల్ 29 2013 న హైదరాబాదులో తన 85వ యేట మరణించారు.
నూతక్కి భాను ప్రసాద్ భారతదేశం లోని మూడు ప్రసిద్ధ ప్రాజెక్టులలో పాలుపంచుకుని ప్రముఖులైనారు. అవి మొదటి అణు రియాక్టరు (ట్రాంబే), బొంబాయి హై ఆయిల్ ఫీల్డ్స్ అభివృద్ధి మరియు మొదటి మాగ్నీషియం ప్లాంటు నెలకొల్పడం. ఆయనకు 1975లో హైదరాబాదులోని జవహర్ లాల్ నెహ్రూ టెక్నలాజికల్ విశ్వవిద్యాలయం మరియు 1978 లో ఆంధ్ర విశ్వవిద్యాలయాలు డాక్టర్ ఆఫ్ సైన్స్ యొక్క "హోనోరిస్ కాసా" డిగ్రీలను ప్రదానం చేసాయి. ఆయన ఆంధ్ర ప్రదేశ్ అకాడమీ ఆఫ్ సైన్సెస్ కు సభ్యునిగా ఎంపిక అయ్యారు. ఆయన హైదరాబాదు మానేజిమెంటు అసోసియేషన్ కు వ్యవస్థాపక సభ్యులుగా యున్నారు. ఆయన ఫెడరేషన్ ఆఫ్ ఆంధ్ర ప్రదేశ్ ఛాంబర్స్ ఆఫ్ కామర్స్ అండ్ ఇండస్ట్రీ మరియు ఇనిస్టిట్యూట్ ఆఫ్ పబ్లిక్ ఎంటర్ ప్రైసెస్ లకు అధ్యక్షులుగా కూడా వ్యవహరించారు. 1960లో భారత ప్రభుత్వం ఆయనకు పద్మశ్రీ పురస్కారాన్నిచ్చి సత్కరించింది.
ప్రపంచ యోగ దినోత్సవం
ప్రపంచ యోగ దినోత్సవమును ప్రతి సంవత్సరం జూన్ 21 న జరుపుకుంటారు. 2014 సెప్టెంబరు 27న భారత ప్రధాని నరేంద్రమోడి ఐక్యరాజ్యసమితి సర్వసభ్య సమావేశంలో అంతర్జాతీయ యోగా దినోత్సవం ప్రతి సంవత్సరం జూన్ 21న జరుపుకొనుట గురించి ప్రతిపాదన చేశారు. ఈ ప్రతిపాదనకు వెనువెంటనే 193 ప్రపంచ దేశాలు తమ మద్ధతును ప్రకటించాయి. తరువాత డిసెంబరు 11 న ఐక్యరాజ్యసమితి భారత ప్రధాని సూచించిన జూన్ 21 నాడు ప్రతి సంవత్సరం అంతర్జాతీయ యోగా దినోత్సవమును జరుపుకోవాలని అధికారిక ప్రకటన చేసింది
andu
పితృ దినోత్సవం
అంతర్జాతీయ పితృ దినోత్సవము (ఆంగ్లం: ) ను ప్రతి సంవత్సరం జూన్ నెలలోని మూడవ ఆదివారం నాడు జరుపుకుంటారు. ప్రపంచవ్యాప్తంగా 52 దేశాలు తండ్రుల గౌరవార్థం ఈ దినోత్సవాన్ని పాటిస్తున్నాయి. తల్లుల గౌరవార్థంగా మాతృ వందన దినోత్సవం ఉండగా బాధ్యతకు మారు పేరుగా నిలిచే నాన్నలకు కూడా ఒక రోజును కేటాయించాలని అమెరికాకు చెందిన సోనోరా స్మార్ట్ డాడ్ అనే మహిళ ఆలోచించి ప్రచారం మొదలు పెట్టింది. ఆమె ఆలోచనలకు ప్రతిరూపంగా 1910లో మొదటిసారి ఫాదర్స్ డే ను గుర్తించి జరుపుకున్నారు. ఆ తరువాత అలా అలా ఈ నాన్నల వందన దినోత్సవమునకు ఆదరణ పెరుగుతూ వచ్చింది. ప్రపంచ దేశాలు 1972 నుంచి ప్రతి సంవత్సరం జూన్ లో వచ్చే మూడో ఆదివారాన్ని పితృ వందన దినోత్సవముగా ప్రకటించుకొని జరుపుకుంటున్నాయి.
స్వర వీణాపాణి
స్వర వీణాపాణి పాటల మరియు తెలుగు సినిమా సంగీత దర్శకుడు.
తన అసలు పేరు రమణ మూర్తిగా ఉంది. వృత్తి రీత్యా న్యాయవాది. గుంటూరు జిల్లాలోని రావెల గ్రామము వీరి స్వస్థలం. తండ్రి ఉపాధ్యాయుడు. వీరి తండ్రికి కూడా సంగీత ప్రావీణ్యం ఉంది. స్వర వీణాపాణి అనే మారుపేరు (ముద్దుపేరు) తనికెళ్ళ భరణి మరియు దర్శకుడు జనార్ధన్ మహర్షి ఇచ్చినది. స్వర వీణాపాణి అనగా "పదాలు మరియు సంగీతం యొక్క ఒక అద్భుతమైన కలయిక." అని అర్థం.
స్వర వీణాపాణి యొక్క మొదటి చిత్రం "పట్టుకోండి చూద్దాం " 100 రోజుల నడిచిన బాక్సాఫీస్ హిట్ చిత్రంగా ఉంది. వీణాపాణి యొక్క తాజా చిత్రాలు దేవస్థానం . మరియు మిథునం.
ఇటీవల వీణాపాణి 72 మేళకర్త రాగాలు యొక్క అతని పరిశోధనను పూర్తి చేసి మరియు అతను 6 మరియు 1/2 నిమిషం వ్యవధిలో ఒక పాటగా మొత్తం నేపథ్యం తీసుకువచ్చారు.
పొదిలవారిపాలెం
"పొదిలవారిపాలెం" గుంటూరు జిల్లా చెరుకుపల్లి మండలానికి చెందిన గ్రామం.
పాల ఉత్పత్తిదారుల సహకార సంఘం.
రాజమండ్రి పుష్కరాలు 2015
ఈ వ్యాసం జరుగుతున్న విషయాలపై వ్రాయబడుతున్నది. పూర్తి కావడం కార్యక్రమం అనంతరం మాత్రమే.
2015 సంవత్సరంలో ఆంధ్ర ప్రదేశ్ రాష్ట్రప్రభుత్వం గోదావరి పుష్కరాలను నిర్వహిస్తున్నది. దీనిలో భాగంగా ప్రసిద్ధి కలిగిన రాజమండ్రి పట్టణంలో ఈ పుష్కరాలను భారీ ఎత్తున ప్రతిష్ఠాత్మకంగా నిర్వహించాలని నిర్ణయించారు.
జులై 14 నుండి ప్రారంభం కానున్న గోదావరి పుష్కరాలకు జూలై 13 నుండి కార్యక్రమాలు మొదలు కానున్నాయి. వీటిలో పలు గ్రామీణ క్రీడలు, సాంస్కృతిక ప్రదర్శనలు ఉన్నాయి.
రోడ్లు మరియు భవనాల సంస్థ తొలివిడతలో 115 కోట్లతో 57 పనులను చేపట్టింది. రెందవ దశలో 228 కోట్లతో 134 పనులు చేపట్టింది వీటిలో ముఖ్యమైనవి
పంచాయితీరాజ్ శాఖ 7.59 కోట్లతో 42 పనులు చేపట్టింది. రెండవ దశలో 35.97 కోట్లతో 126 పనులు చేపట్టింది.
మొదటి విడత 12.50 కోట్లతో 116 పనులు, రెండవ విడత 4.51 కోట్లతో 210 పనులు చేపట్టారు
పట్టణంలో వివిధ ప్రాంతాలలో మొక్కలు నాటడం చేస్తున్నారు. దీనికోసం కడియం నర్సరీల నుండి 20 లక్షల మొక్కలు తీసుకొస్తున్నారు. వీటిని గోదావరి తీరం, రోడ్డు ప్రాంతంలోనూ, జైలు రోడ్డు, ధవళేశ్వరం, కొత్త వంతెన ప్రాంతాలలో నాటుతున్నారు
రాజమండ్రి ప్రధాన బస్సు నిలయం, డిపో సుమారు వెయ్యి బస్సుల సామర్ధ్యం కలిగి ఉంది. కొవ్వూరుమీదుగా వచ్చేవారు కోటిపల్లి బస్సుస్టాండు వద్ద దిగి గోదావరికి నడిచి చేరుకోవచ్చును
గోడావరి పుష్కరాలకు రాజమండ్రిలో తొలిసారిగా ఆకాశంలో నిఘా ఏర్పాట్లు జరుగుతున్నాయి. ఇప్పటికే కొన్ని ట్రైల్స్ వేసిన రక్షణ సిబ్బంది డ్రోన్ అనే తెలికపాటి నిఘా కెమేరాలు కలిగిన విమానాలను వాడుతున్నారు. వీటిని కొవ్వూరు, రాజమండ్రిలతో పాటు మరికొన్ని ప్రాంతాలలో వాడుతారుప్రతి రోజూ ఐదువేల మందికి భోజన సౌకర్యాలు సమకూర్చుతున్నారు. ఇది గౌతమీ ఘాట్ చివరి సందులో కలదు
రాజమండ్రి రైజింగ్ గ్రూప్ అనే స్వచ్ఛంద సంస్థ పేస్బుక్ ద్వారా తమ సేవలను అందిస్తున్నది. అగ్లీ ఇండియా ద్వారా ప్రేరణ పొందిన వీరు ప్రధాన కూడళ్ళలో గోడలను శుభ్రం చేసి వాటిని చక్కని చిత్రాలతో తీర్చిదిద్దుతారు
పిండ ప్రధానాలకొరకు కొటిలింగాల రేవు దగ్గర కోటగుమ్మం ప్రక్కగా షెడ్ల నిర్మాణం జరిగింది. ఘాట్ల పైన రొడ్డుకు మద్యలో కూడా మద్య మద్య షెడ్ల నిర్మాణం జరిపారు.
జెడబ్ల్యూ మారియట్ ముంబయి
జెడబ్ల్యూ మారియట్ ముంబయి అనేది భారత దేశంలోని , ముంబయికి చెందిన మారియట్ గ్రూప్ నకు చెందిన ప్రముఖ హోటల్. దీనిని జెడబ్ల్యూ మారియట్ జూనియర్స్థాపించారు. దీనికి సహయజమానిగా రహేజా ఆతిథ్య సంస్థ వ్యవహరిస్తోంది. జెడబ్ల్యూమారియట్, ముంబయి అనేది భారత దేశంలో మొట్టమొదటి జెడబ్ల్యూ మారియట్ బ్రాండ్ గా గుర్తింపు పొందింది.ఇది వివాహ పరమైన వేడుకలు, పుట్టినరోజు, ఇతర కార్యక్రమాల సేవలను కూడా అందిస్తోంది.]ఎనిగ్మా పేరుతో ఈ హోటల్లో ఉన్న నైట్ క్లబ్ ఎంతో ప్రాచుర్యం పొందింది. ఇక్కడకు బాలీవుడ్ నటీ, నటులు వస్తుంటారు. జెడబ్ల్యు మారియట్, ముంబయి లోని ఖాన్ స్పా అనేది మారియట్ లోని బ్రాండ్ స్పాలలో ఒకటిగా గుర్తింపు పొందింది.జెడబ్ల్యు మారియట్ హోటల్ –ముంబయి అనేది విలాసానికి మారుపేరుగాగా అద్భుతమైన అనుభూతినిచ్చే హోటల్ గా గుర్తింపు పొందింది. ముంబయి నగరంలోని అరేబియా సముద్రపు అందాలను ఈ హోటల్ నుంచి తిలకించడం సరికొత్త అనుభూతినిస్తుంది.
ఈ హోటల్ ముంబయిలోని జుహు బీచ్ లో ఉంది. ఈ హోటల్ విమానాశ్రయానికి అతి దగ్గరగా ఉంటుంది. వెర్సోవా బీచ్ కు కేవలం ఐదు కిలోమీటర్ల దూరంలో ఈ హోటల్ ఉంటుంది. ఎలిఫెంటా గుహలు, గేట్వే ఆఫ్ ఇండియా(సుమారు27 కిలోమీటర్ల దూరంలో ) వంటివి ఈ హోటల్ కు సమీపంలో ఉంటాయి.క్వీన్స్ నెక్ లెస్, సిద్ది వినాయక ఆలయం (సుమారు 15 కి.మీ.) మరియు హాజీ అలీ మజీద్(సుమారు15 కి.మీ).
ముంబయి ఎయిర్ పోర్టు నుంచి దూరం: సుమారు 9 కి.మీ.
ముంబయి రైల్వే స్టేషన్ నుంచి దూరం: సుమారు 5 కి.మీ.ఈ హోటల్లో చాలా రెస్టారెంట్లలో నోరూరించే 5 స్టార్ ఆహార పదార్థాలు, భోజనం లభిస్తాయి.ఈ 5 స్టార్ హోటల్లో 14,000 చదరపు అడుగుల వైశాల్యంలో కార్యక్రమాల నిర్వహణకు స్థలం ఉంది. ఇక్కడ వివాహ వేడుకలు, సమావేశాలు, ఇతర కార్యక్రమాలు నిర్వహించుకోవచ్చు. పార్కింగ్ సదుపాయం ఉచితంగా పొందవచ్చు. ఇవి గాకుండా గిఫ్ట్ షాపులు, న్యూస్ స్టాండ్లు, గ్రంథాలయం, షటిల్ కోర్టులు, లాండ్రీ వంటి సదుపాయాలున్నాయి. జెడబ్య్లు మారియట్- ముంబయి హోటల్లోని దాదాపు 355 గదుల నుంచి అరేబయి సముద్ర అందాలను తిలకించేవచ్చు. ఈ గదులన్నీ ఎంతో అందంగా రూపొందించారు. వీటిలో సూపీరియర్ గదులు, ఎక్జిక్యూటివ్ గదులు, జుహు సూట్లు, లోటస్ సూట్, ఓసియన్ సూట్, వైస్ ప్రెసిడెన్షియల్ సూట్ మరియు ప్రెసిడెన్సియల్ సూట్ పేరుతో గదులను విభజించారు. అన్ని గదుల్లోనూ మినీ బార్, డెస్క్ లు , కాఫీ మరియు టీ తయారీ సౌకర్యం, అంతర్జాతీయ కేబుల్ కనెక్షన్ తో కూడిన ఎల్.సి.డి. టీవీ, 2-లైన్ ఫోన్స్, డాటా-పోర్ట్ మరియు వాయిస్ మెయిల్ సౌకర్యం, సర్ ఛార్జీతో వై-ఫై సదుపాయం కూడా ఉన్నాయి. అతిథుల కోరిక మేరకు నిద్రలేపే కాల్ సౌకర్యం కూడా ఉంది. అధునాతన సదుపాయాలతో కూడిన స్నానాల గదులు, ప్రతీ గదిలో ఒక కింగ్ బెడ్, రెండు సింగిల్ బెడ్లు ఉంటాయి. ఈ హోటల్ డీలక్స్ గది వైశాల్యం 301 చదరపు అడుగుల(28 చదరపు మీటర్లు) ఉంటుంది. సముద్ర తీరం అందాలను, అలలు, సూర్యోదయం, సూర్యాస్తమయం, సముద్రం వద్ద ఉండే సందడి వంటి దృశ్యాలను చూడాలనుకునే అతిథుల కోసం ప్రత్యేక గదులుంటాయి. 42 అంగులాల ప్లాస్మా టీవీ, సర్ ఛార్జీతో కూడి వై-ఫై ఇంటర్నెట్ సేవలు ఈ గదుల్లోనూ లభిస్తాయి. వీటిలో ఒక కింగ్ బెడ్ ఉంటుంది. దీని వైశాల్యం 431 చదరపు అడుగులు ఉంటుంది. ఈ గదిలో ప్రత్యేకమైన బాత్ టబ్, షవర్ వంటి అధునాతన సదుపాయాలు ఉంటాయి. రాత్రి పూట ప్రశాంతంగా నిద్రపోయేలా ఈ హోటల్ గదులన్నీ తీర్చి దిద్దారు.
కె.జి.రామనాథన్
కొల్లగుంట గోపాల అయ్యర్ రామనాథన్ (నవంబరు 13, 1920 - మే 10, 1992) భారతీయ గణిత శాస్త్రవేత్త. ఆయన గణిత శాస్త్రంలోని "నంబర్ థియరీ"లో ప్రసిధ్దులు. ఆయన రచనలు భారతదేశంలో గణిత శాస్త్ర పరిశోధనల అభివృద్ధికి తోడ్పడినాయి.
కె.జి.రామనాథన్ దక్షిణ భారతదేశం లోని హైదరాబాదులో జన్మించారు. ఆయన హైదరాబాదు నిజాం కళాశాలలో బి.ఎ చదివారు.మద్రాసు లయోలా కాలేజి నుండి ఎం.ఎ (గణిత శాస్త్రం) ను 1942లో చేసారు.తొలుత అన్నామలై విశ్వవిద్యాలయంలో అసిస్టెంటు లెక్చరర్ గా (1945-46), హైదరాబాదు లోని ఉస్మానియా విశ్వవిద్యాలయంలో లెక్చరర్ గా (1947-48) పనిచేసి పి.హె.డి నిమిత్తం అమెరికా వెళ్లారు. ఆయన అమెరికాలోని ప్రిన్సెటన్ విశ్వవిద్యాలయంలో పి.హెచ్.డి పూర్తిచేసారు. ఆయన డాక్టరల్ అడ్వైజర్ "ఎమిల్ ఆర్టిన్". ఆయన ప్రిన్స్‌టన్ విశ్వవిద్యాలయంలో "హెర్మన్ వైల్" మరియు "కార్ల్ సైగెల్: లతొ కలసి పనిచేసారు. ఆయన 1951లో భారతదేశానికి తిరిగివచ్చి కొలాబా లోని టాటా ఇనిస్టిట్యూట్ ఆఫ్ ఫండమెంటల్ రీసెర్చ్ లో కె.చంద్రశేఖరన్ బృందంలో పనిచేసారు.
ఆయన జయలక్ష్మీ రామనాథన్ ను వివాహమాడారు. ఆయనకు ఇద్దరు కుమారులు.వారు అనంత్ మరియు మోహన్. కె.జి.రామనాథన్ కు నలుగురు మనుమలు.
TIFR లో ఆయన భారతదేశంలో యువ గణితశాస్త్రవేత్తల బృందంతో కలసి "నంబర్ థియరీ"ని అనేక సంవత్సరాలపాటు అభివృద్ధి చేసారు. ఆయన శ్రీనివాస రామానుజన్ యొక్క ప్రచురించిన మరియు ప్రచురితం కాని పనులపై ఆసక్తి చూపారు. ఆయన "ఆర్కా అరిథెమెటికా"కు 30 సంవత్సరముల పాటు ఎడిటోరియల్ సభ్యునిగా యున్నారు. ఆయన 1985 లోTIFR నుండి పదవీవిరమణ చేసారు. 
రామనాథన్ 30 సంవత్సరాల సర్వీసులో అనేక అవార్డులను పొందారు.
మతుకుమల్లి వెంకట సుబ్బారావు
మతుకుమల్లి వెంకట సుబ్బారావు (మే 4,1921 - ఫిబ్రవరి 15,2006) ఇండో కెనడా గణిత శాస్త్రవేత్త. ఆయన నంబర్ థియరీలో సుప్రసిద్ధులు. ఆయన కెనడాలో పూర్తిస్థాయిలో నివాసం ఉన్నారు.
సుబ్బారావు ఆంధ్రప్రదేశ్ రాష్ట్రంలోని గుంటూరు జిల్లాలో బాపట్లకు సమీపంలో గల యాజలి గ్రామంలో జన్మించారు. ఆయన 1941లో మద్రాసు ప్రెసిడెన్సీ కళాశాలలో మాస్టర్స్ డిగ్రీని పొందారు. ఆయన రామస్వామి ఎస్. వైద్యనాథస్వామి గారి పర్యవేక్షణలో "ఫంక్షనల్ అనాలసిస్" పై డాక్టరేట్ పూర్తి చేసారు. ఆయన మద్రాసులోని ప్రెసిడెన్సీ కళాశాల, శ్రీ వేంకటేశ్వర విశ్వవిద్యాలయం మరియు మిస్సౌరీ విశ్వవిద్యాలయాలలో పనిచేసారు. ఆయన వృత్తి జీవితం గడిపిన "ఆల్బెట్రా విశ్వవిద్యాలయం"లో 1963 తర్వాత గడిపారు.
1960లో ఆయన "పార్టిషన్ నంబర్ థియరీ" యొక్క "సర్వసమాన ధర్మములు", p (n, వంటి వాటిపై అధ్యయనం చేయుట ప్రారంభించారు.ఆయన "A మరియు B పూర్ణ సంఖ్యలైతే ( 0 ≤ B < A),p(An+B) సరి సంఖ్య అయితే దానికి అనంతమైన అనేకమైన n విలువలు, బేసి సంఖ్య అయితే అనేక n విలువలు ఉంటాయని" ప్రతిపాదించాడు. ఈ ప్రతిపాదన ప్రయోగాత్మకంగా ఋజువు అయినది. "కెన్ ఒనో" అనే శాస్త్రవేత్త సరిసంఖ్య అయిన సందర్భంలో పై ప్రతిపాదన ఎల్లప్పుడూ సత్యమని చూపాడు. బేసి విషయంలో n అనే సంఖ్యకు p (An+B) కూడా బేసిసంఖ్య.అందువలన దానికి అనంతమైన n విలువలు ఉంటాయి. సాధారణీకరించిన ప్రతిపాదనను "మోర్రిస్ న్యూమెన్" ప్రతిపాదించాడు.
మోపర్రు (పెదపారుపూడి)
మోపర్రు, కృష్ణా జిల్లా, పెదపారుపూడి మండలానికి చెందిన గ్రామము. పిన్ కొడ్ నం. 521 321., ఎస్.టి.డి.కోడ్ = 08674.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం ఉన్నాయి.
పెదపారుపూడి మండలం మొత్తం ప్రాంతంతో పాటుగా పట్టణ ప్రాంతం కూడా ఉంది.
సముద్రమట్టానికి 11 మీ.ఎత్తు
గుడివాడ, పెడన, హనుమాన్ జంక్షన్, ఏలూరు.
గుడివాడ, నందివాడ, ఉంగుటూరు, పామర్రు
వెంట్రప్రగడ, కలవపాముల నుండి రోడ్దురవాణా సౌకర్యం ఉంది. రైల్వేస్టేషన్: 4 కి.మీ
మండల పరిషత్ హైస్కూల్, మోపర్రు
త్రాగునీటి చెరువు.
2013,జులైలో ఈ గ్రామ పంచాయతీకి నిర్వహించిన ఎన్నికలలో శ్రీ జూపల్లి శేఖర్‌బాబు సర్పంచ్‌గా ఎన్నికైనారు. [4]
గతంలో ఉన్న ఈ ఆలయం శిథిలావస్థకు చేరడంతో. గ్రామస్థులు, ప్రవాస భారతీయులు స్వచ్ఛందంగా ముందుకు వచ్చి, రు. 30 లక్షల అంచనా వ్యయంతో ఆలయ పునర్నిర్మాణం చేపట్టినారు. [2] 
ఈ ఆలయంలో వెలసిన అమ్మవారు, కోరిన కోర్కెలు తీర్చే అమ్మవారుగా ప్రసిద్ధిగాంచింది. ఈ ఆలయ తృతీయ వార్షికోత్సవం, 2015,అక్టోబరు, 27వతేదీ మంగళవారంనాడు, అంగరంగవైభవంగా నిర్వహించారు. [3]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 1709. ఇందులో పురుషుల సంఖ్య 861, స్త్రీల సంఖ్య 848, గ్రామంలో నివాస గృహాలు 466 ఉన్నాయి.
[2] ఈనాడు కృష్ణా/అవనిగడ్డ; 2015,మే-5; 2వపేజీ.
[3] ఈనాడు అమరావతి; 2015,అక్టోబరు-28; 23వపేజీ. 
[4] ఈనాడు అమరావతి/పామర్రు; 2017,ఏప్రిల్-24; 2వపేజీ.
రావులపాడు (పెదపారుపూడి)
రావులపాడు, కృష్ణా జిల్లా, పెదపారుపూడి మండలానికి చెందిన గ్రామము.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం ఉన్నాయి.
పెదపారుపూడి మండలం మొత్తం ప్రాంతంతో పాటుగా పట్టణ ప్రాంతం కూడా ఉంది.సముద్రమట్టానికి 11 మీ.ఎత్తు
గుడివాడ, పెడన, హనుమాన్ జంక్షన్, ఏలూరు
గుడివాడ, నందివాడ, ఉంగుటూరు,వుయ్యూరు
వెంట్రప్రగడ, గుడివాడ నుండి రోడ్దురవాణా సౌకర్యం ఉంది. రైల్వేస్టేషన్: 39 కి.మీ
మండల పరిషత్ పాఠశాల, రావులపాడువరి, కూరగాయలు
వ్యవసాయం
ఈ గ్రామ జనాభా = 450. ఓటర్లు = 250.
2001 వ.సంవత్సరం జనాభా లెక్కల ప్రకారం గ్రామ జనాభా 451. ఇందులో పురుషుల సంఖ్య 221, స్త్రీల సంఖ్య 230, గ్రామంలో నివాస గృహాలు 135 ఉన్నాయి.
[2] ఈనాడు కృష్ణా; 2013,జులై-14, 8వపేజీ.
[3] ఈనాడు అమరావతి; 2015,అక్టోబరు-31; 24వపేజీ.
పాగోలు
పాగోలు, కృష్ణా జిల్లా, చల్లపల్లి మండలానికి చెందిన గ్రామము. పిన్ కోడ్ నం. 521 126., ఎస్.టీ.డీ.కోడ్ = 08671.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంతభాగంతో పాటు శనగపాడు గ్రామం ఉన్నాయి.
చల్లపల్లి మండలంలోని చల్లపల్లి, చిడెపూడి, పాగోలు, నడకుదురు, నిమ్మగడ్డ, యార్లగడ్డ, వక్కలగడ్డ, వెలివోలు, పురిటిగడ్డ మరియు లక్ష్మీపురం, గ్రామాలు ఉన్నాయి.
సముద్రమట్టానికి 10 మీ.ఎత్తు
ఈ గ్రామానికి సమీపంలో మేకావారిపాలెం, పురిటిగడ్డ, నిమ్మగడ్డ, నడకుదురు, యార్లగడ్డ, వేములపల్లి గ్రామాలు ఉన్నాయి.
ఘంటసాల, మోపిదేవి, మొవ్వ, అవనిగడ్డ
In Pagolu Two roads are present. One is Nadakuduru Raod and another one is Challapalli Road. In pagolu autos, Rikshas are avialble. Bus facility also present.
మోపిదేవి, చల్లపల్లి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 60 కి.మీNOTHING
వరి, చెరకు, మినుము, పెసర, మొక్కజొన్న, అరటి, పసుపు, ప్రొద్దుతిరుగుడు, కంద.
In Pagolu main Occupancies Are
1.Carpenting
2.ClothWashing
3.Agriculture
4.Weighting
NOTHING
స్వాతంత్ర్యసమరంలో ప్రముఖ పాత్ర పోషించిన వీరు, పాగోలు గ్రామములో 1899,అక్టోబరులో జన్మించారు. వీరు బందరులో ఉప్పు సత్యాగ్రహంలో పాల్గొన్నారు. 1930,మే-6న స్వతహాగా మల్లయోధులైన వీరు, బందరులోని కోనేరు సెంటరులోని థోరన్ హిల్ స్మారక స్తంభం పైకి ఎక్కి, బ్రిటిష్ పోలీసుల అసంఖ్యకమైన లాఠీదెబ్బలకు ఏ మాత్రం వెరవకుండా జాతీయజండా ఎగురవేసినారు. ఈ సందర్భంగా వీరు కారాగార శిక్షనుగూడా అనుభవించారు. వీరి త్యాగానికి మురిసిన గాంధీజీ, మచిలీపట్నం వచ్చినప్పుడు వీరిని ప్రత్యేకంగా అభినందించడం విశేషం. వీరి సేవలకు గుర్తించిన భారత ప్రభుత్వం, దేశానికి స్వాతంత్ర్యం వచ్చిన 1947,ఆగస్టు-15న బందరులోని కోనేరు సెంటరులోని థోరన్ హిల్ స్మారక భవనం మీదనే వీరిచేత జెండాను ఎగురవేయించడం పురజనులందరినీ ఆకట్టుకున్నది. అప్పటినుండీ వీరు ఆ ప్రాంతంలో జెండా వీరుడు గా వినుతికెక్కినారు. ఈ వీరుడు 1966,సెప్టెంబరు-12న దైవసన్నిధికి చేరుకున్నాడు. 2016,సెప్టెంబరు-12న, వీరి వర్ధంతి సందర్భంగా, విజయకృష్ణ జనజాగృతి సంస్థ అను పేరుతో అనేకమంది పురజనులు, సీనియర్ సిటిజన్లూ, స్వాతంత్ర్య సమరయోధులూ బందరులోని జిల్లా గ్రంథాలయం వద్ద సమావేశమై వీరికి శ్రద్ధాంజలి ఘటించారు. వీరి త్యాగాలను మరొకసారి గుర్తుచేసుకున్నారు. [5]
[2] ఈనాడు కృష్ణా/అవనిగడ్ద; 2013; ఆగస్టు-1; 2వపేజీ.
[3] ఈనాడు కృష్ణా/అవనిగడ్డ; 2014; మే-15; 1వపేజీ.
[4] ఈనాడు కృష్ణా/అవనిగడ్డ; 2015; జూన్-22; 1వపేజీ.
[5] ది హిందూ ఆంగ్ల దినపత్రిక; 2016; సెప్టెంబరు-12; 3వపేజీ.
భువనవిజయం
భువనవిజయం అనునది శ్రీ కృష్ణదేవ రాయలు ఆస్థానం.భువనవిజయంలో అల్లసాని పెద్దన, నంది తిమ్మన, ధూర్జటి, మాదయ్యగారి మల్లన (కందుకూరి రుద్రకవి), అయ్యలరాజు రామభద్రుడు, పింగళి సూరన, రామరాజభూషణుడు (భట్టుమూర్తి), తెనాలి రామకృష్ణుడు అనే ఎనిమిది మంది కవులు ఉండేవారని ప్రతీతి. వీరు అష్టదిగ్గజములు గా ప్రఖ్యాతి పొందారు.
శ్రీ కృష్ణదేవ రాయలు సాహితీ పిపాసకుడు. తెలుగునాట రాజ్యమేలిన రాజులలోకెల్లా అత్యంత ఉత్తముడైన కళాపోషకుడు, కళాబంధు. తాను స్వయంగా ఆముక్త మాల్యద అనబడే పద్య గ్రంధాన్ని రచించాడు. 
వారి కొలువులో నిత్యం పద్యపారాయణం సాహిత్యపూర్వకమైన స్నేహపూర్వకమైన పోటీలూ భేటీలూ నిర్వహించే కవులనే అష్టదిగ్గజాలు అంటారు. 
శ్రీకృష్ణ దేవరాయుని సాహితీ సమరాంగణంలో అష్టదిగ్గజాల పాత్ర మరువలేనిదీ బహు అమూల్యమైనదీనూ.
అష్టదిగ్గజాలు అనబడే ఆ కవులపేర్లు వరుసగా ;
ఈనాటికీ తెలుగునాట కొన్ని కొన్ని ప్రాంతాల్లో సాహితీ ప్రియులు ఒ చల్లటి సాయంత్రాన ఏ వేదికలోనో కలుసుకుని వారిలో ఒకరిని శ్రీకృష్ణ దేవరాయునిగా ఎన్నుకుని ఎవరికివారు అష్టదిగ్గజాల్లో మరొకరి పాత్ర తీసుకుని భువనవిజయ వైభవాన్ని మురిపెంగా ప్రదర్శించుకుంటారు. ఆ పాత మధురాలను ఆప్యాయంగా నెమరువేసుకుని చూపరులనూ చదువరులనూ ఆహూతులనూ మైమరిపింపచేస్తారు.
కమ్మనమోలు
కమ్మనమోలు, కృష్ణా జిల్లా, నాగాయలంక మండలానికి చెందిన గ్రామము. పిన్ కోడ్: 521 120., ఎస్.టి.డి.కోడ్ = 08671.
సముద్ర మట్టానికి 6 మీ.ఎత్తు
ఈ గ్రామానికి సమీపంలో గణపేశ్వరం, టి.కొత్తపాలెం, మందపాకల, తలగడదీవి, పర్రచివర గ్రామాలు ఉన్నాయి.
అవనిగడ్డ, మోపిదేవి, రేపల్లె, కోడూరు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 76 కి.మీ
న్యూ విజన్ టాలేంట్ స్కూల్, మండల పరిషత్ ప్రాథమికొన్నత పాఠశాల, కమ్మనమోలు
శ్రీ సీతారామచంద్రస్వామివారి ఆలయం:-
వరి, మత్యపెంపకం, అపరాలు, కాయగూరలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 4552. ఇందులో పురుషుల సంఖ్య 2352, స్త్రీల సంఖ్య 2200, గ్రామంలో నివాసగృహాలు 1262 ఉన్నాయి. గ్రామ విస్తీర్ణం 3042 హెక్టారులు.
[2] ఈనాడు కృష్ణా/అవనిగడ్డ; 2014, ఫిబ్రవరి-28; 2వపేజీ.
[3] ఈనాడు అమరావతి/అవనిగడ్డ; 2016, ఏప్రిల్-27; 1వపేజీ.
నంగేగడ్డ
నంగేగడ్డ, కృష్ణా జిల్లా, నాగాయలంక మండలానికి చెందిన గ్రామము. ఈ గ్రామం పిన్ కోడ్ నం. 521 120., ఎస్.టీ.డీ.కొడ్ = 08671.
సముద్ర మట్టానికి 6 మీ.ఎత్తు
ఈ గ్రామానికి సమీపంలో వక్కపట్లవారిపాలెం కమ్మనమోలు, గణపేశ్వరం, నాగాయలంక, పర్రచివర, తలగడదీవి గ్రామాలు ఉన్నాయి.
అవనిగడ్డ, మోపిదేవి, రేపల్లె, కోడూరు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 73 కి.మీ
ఈ గ్రామములో మండలపరిషత్తు ప్రాథమికోన్నత పాఠశాల ఉంది.
ఆరోగ్య ఉపకేంద్రం:- ఈ కేంద్రం నిర్మాణానికై, ఈ గ్రామస్థులైన శ్రీ బావిరెడ్డి రాధాకృష్ణమూర్తి, తన భార్య కీ.శే.పుష్పనాగేశ్వరమ్మ ఙాపకార్ధం, 339 చదరపు గజాల ఖాళీ స్థలాన్ని వితరణగా అందించారు. [3] 
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి బావిరెడ్డి వెంకట శ్రీలక్ష్మి, సర్పంచిగా ఎన్నికైనారు. [2]వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 3899. ఇందులో పురుషుల సంఖ్య 1903, స్త్రీల సంఖ్య 1996, గ్రామంలో నివాస గృహాలు 1113 ఉన్నాయి. గ్రామ విస్తీర్ణం 858 హెక్టారులు.
[2] ఈనాడు కృష్ణా/అవనిగడ్డ; 2014, జూన్-26; 7వపేజీ.
[3] ఈనాడు కృష్ణా/అవనిగడ్డ; 2015, జూలై-4; 1వపేజీ. 
[4] ఈనాడు కృష్ణా/అవనిగడ్డ; 2015, ఆగష్టు-19; 2వపేజీ.
[5] ఈనాడు అమరావతి/అవనిగడ్డ; 2016, మే-17; 1వపేజీ.
నిర్మలా జోషీ
నిర్మలా జోషీ, మిషనరీస్ ఆఫ్ ఛారిటీ (జూలై 23, 1934 – జూన్ 23, 2015), "సిస్టర్ నిర్మల"గా సుపరిచితులు.ఆమె కాథలిక్ నన్ గా యున్నారు. ఆమె మదర్‌థెరిస్సా శిష్యురాలు.మిషనరీస్‌ ఆఫ్‌ చారిటీ సుపీరియర్‌ జనరల్‌గా సిస్టర్‌ నిర్మల బాధ్యతలు నిర్వర్తించారు. 1997లో మదర్‌థెరిస్సా తరువాత ఆమె మిషనరీస్‌ ఆఫ్‌ చారిటీ బాధ్యతలు స్వీకరించారు. సంస్ధ కార్యకలాపాలను మరింతగా 134 దేశాల వరకు విస్తరించారు. 
నిర్మల జోషీ,నీ కుసుమ్, 1934, జూలై 23 న బ్రాహ్మణ కుటుంబంలో నేపాల్ లోని స్యాజలో జన్మించారు.ఆమె 10మంది సహోదరులలో జ్యేష్ఠురాలు.ఆమె తండ్రి 1947 లో భారతదేశానికి స్వాతంత్ర్యం వచ్చేవరకు బ్రిటిష్ ఇండియా అర్మీలో అధికారిగా ఉండేవారు.ఆమెకు ఒక సంవత్సరం వయసు ఉన్నప్పుడు ఆమె తండ్రి భారతదేశానికి తీసుకొనివచ్చారు. వారి కుటుంబం బ్రాహ్మణ కుటుంబమైనప్పటికీ ఆమె మౌంట్ కార్మెల్ లోని క్రిస్టియన్ మిషనరీస్ లో విద్యాభ్యాసం చేసారు. ఆ కాలంలో ఆమె మదర్ థెరీసా యొక్క సేవాభావాన్ని అలవరచుకొని ఆమెకు సహాయం అందించాలని భావించారు. వెంటనే సిస్టర్‌ నిర్మల 17 ఏళ్ల వయస్సులోని క్రైస్తవ సన్యాసం తీసుకున్నారు.ఆమె మదర్ థెరీసా స్థాపించిన మిషనరీస్ ఆఫ్ ఛారిటీలో చేరి తన సేవలను కొనసాగించారు..
జోషీ రాజనీతి శాస్త్రంలో మాస్టర్స్ డిగ్రీని మరియు కలకత్తా విశ్వవిద్యాలయంలో డాక్టరేట్ డిగ్రీని న్యాయశాస్త్రంలో పొందారు 
. ఆమె పనామా దేశానికి వెళ్ళి విదేశీ మిషన్ ను నడిపించిన మొదటి సిస్టర్స్ లో ఒకతె. 1976లో మదర్ థెరీసా వారసురాలిగా అత్యున్నత జనరల్ గా ఇనిస్టిట్యూట్ లో ఎన్నికైన తరువాత ఆమె 1997 వరకు మిషనరీస్ ఆఫ్ ఛారిటీ బ్రాంచ్ లను ప్రారంభించారు.
సిస్టర్ సేవలకు గుర్తుగా భారత ప్రభుత్వం 2009లో రెండో అత్యున్నత పురస్కారమైన పద్మవిభూషణ్తో సత్కరించింది.ఆమె యొక్క సుపీరియల్ జనరల్ కాలవ్యవధి 25 మార్చి 2009 నాటికి పూర్తయింది. ఆమె తరువాత ఆ స్థానంలో జర్మనీలో జన్మించిన "మేరీ ప్రేమ పియరిక్" అనే సిస్టర్ యున్నారు.
కొంతకాలం క్రితం సిస్టర్‌ నిర్మల అస్వస్థతకు గురయ్యారు. హృద్రోగ సమస్యతో ఆమె బాధపడుతున్నారు. అనారోగ్యం కారణంగా 23 జూన్ 2015 ఉదయం కోల్‌కతాలో మరణించారు.
ఏడిస్
ఏడిస్ ఈజిైప్టె అనే జాతి దోమకాటు వల్ల మానవ శరీరంలోకి ప్రవేశించే వైరస్ వల్ల వచ్చేది డెంగ్యూ జ్వరం. ఇది వర్షాకాలంలో అధికంగా కనిపిస్తుంది. ఏడిస్ ఈజిైప్టె దోమకాటు వల్ల ఒకరి నుంచి మరొకరికి డెంగ్యూ వైరస్ వ్యాప్తి చెందుతుంది. ఏడిస్ దోమ మన ఇంటి పరిసరాల్లోనే నివసిస్తుంది. పూలకుండీలు, ఎయిర్‌కూలర్లు, పాతటైర్లు, పాత ఖాళీడబ్బాల వంటి వాటిలో చేరే నీరు ఈ దోమకు అనుకూలం. మన పరిసరాలు అపరిశుభ్రంగా పెట్టుకుని దానికి అనుకూలమైన పరిస్థితులు మనమే కల్పిస్తాం. ఈ జాతి దోమ రాత్రిపూట కాకుండా సూర్యోదయ, సూర్యాస్తమయాల్లోనే తిరుగుతుంది. కాబట్టి ఆ సమయాల్లో దోమకాటు నుంచి రక్షించుకోవాలి.
101 నుంచి 105 డిగ్రీల ఫారన్‌హీట్ జ్వరం హఠాత్తుగా వస్తుంది. తీవ్రమైన తలనొప్పి, నడుము కింది భాగంలో తీవ్రమైన నొప్పి, కళ్లు మండటం వంటి లక్షణాలు వస్తాయి. తీవ్రమైన ఒళ్లునొప్పులు, కడుపులో తిప్పడం, వాంతులు, కుడి ఉదరభాగం పై వైపున నొప్పి వస్తుంది. ఉష్ణోగ్రత పెరిగినపుడు
తీవ్రంగా నీరసం, తలతిరగడం, ముక్కు నుంచి రక్తస్రావం, మలవిసర్జన నల్లగా ఉంటుంది. దోమ కుడితే ఏర్పడే ఎర్రని చుక్కల వంటివి ఏర్పడతాయి. డెంగ్యూతో పాటుగా రక్తస్రావం (డెంగ్యూ హెమరేజిక్ ఫీవర్) లేదా రక్తపోటు అతి తక్కువకు పడిపోవడం, డెంగ్యూ షాక్ సిండ్రోమ్‌లు కనిపిస్తే ప్రాణాంతకమే. ఇలాంటివారు 5 శాతానికి అటు ఇటుగా ఉంటారు. 95 శాతం మందికి ప్రాణాంతకం కాదు.
రక్తపరీక్షలో తక్కువ సంఖ్యలో తెల్లరక్తకణాలు, ప్లేట్‌లెట్లు, బ్లడ్‌స్మియర్ మీద ఎటిపికల్ సెల్స్ ద్వారా నిర్ధారణ చేయవచ్చు. ఎన్.ఎస్, యాంటిజెన్-యాంటీ డెంగ్యూ యాంటీబాడీలతో రోగనిర్ధారణ చేయవచ్చు. అయితే వ్యాధి ప్రారంభ దశలో ఇవి కనిపించకపోవచ్చు.
డెంగ్యూ చికిత్సకు ప్రత్యేకంగా మందులు లేవు కాబట్టి చికిత్సా విధానం పరోక్ష పద్ధతిలో ఉంటుంది. రోగులకు నోటి ద్వారా లేదా రక్తనాళాల ద్వారా ద్రవాలను పంపిస్తారు. అప్పుడప్పుడు ప్లేట్‌లెట్లను ఎక్కిస్తారు. చాలా కేసుల్లో ప్లేట్‌లెట్లు 10 వేల స్థాయికి పడిపోయినా (1.5-4.5 లక్షలు సాధారణం) లేక తీవ్రమైన రక్తస్రావం ఉన్నా ఇచ్చే సింగిల్ డోనార్ ప్లేట్‌లెట్స్ లేదా యాంటీ ఆర్‌హెచ్‌డీ ఇంజెక్షన్లు మాత్రం ఖరీదైనవి. 95 శాతం మందికి రక్తపోటు, ప్లేట్‌లెట్లు, హిమోగ్లోబిన్‌లను గమనిస్తూ ఉండడం, ఇంట్రావీసన్ ఫ్లూయిడ్స్ ఇవ్వడం చేస్తారు. కాబట్టి వీటికి ఖర్చు తక్కువే. స్టిరాయిడ్ ఇంజెక్షన్ల వల్ల ఎటువంటి లాభం ఉందని నిరూపణ కాలేదు. పైగా అవి ప్రమాదకరం. అవసరం లేకున్నా ప్లేట్‌లెట్స్ ఎక్కించడం, పి.ఆర్.పి.లు కూడా రోగికి నష్టం కలిగిస్తాయి.
రక్తపోటు బాగా పడిపోయినా, తీవ్రంగా వాంతులు చేసుకుంటూ నోటి ద్వారా ద్రవాలు తీసుకోవడం కష్టంగా ఉన్నా, ప్లేట్‌లెట్ల సంఖ్య 50 వేల కన్నా తక్కువ స్థాయికి పడిపోయినా ఆసుపత్రిలో చేర్చాల్సి వస్తుంది. జ్వరం తగ్గిన తరువాత 48 నుంచి 72 గంటలు రోగిని పరిశీలనలో ఉంచి, రక్తంలో ప్లేట్‌లెట్స్ సంఖ్య క్రమంగా 50 వేలకు పెరిగేవరకు ఆసుపత్రిలోనే ఉండాలి. ప్లేట్‌లెట్ కౌంట్ 30 వేల కన్నా తగ్గినా, తీవ్రమైన రక్తస్రావం అవుతున్నా, ఏదైనా శరీర భాగం సరిగా పనిచేయకపోతున్నా రోగిని ఐసియులో చేర్చాల్సి వస్తుంది.
పరిసరాలను పరిశుభ్రంగా ఉంచుకుని దోమలు చేరకుండా చూసుకోవడం ద్వారా నివారించవచ్చు. దీనికి టీకామందు లేదు. జ్వర లక్షణాలు కనిపిస్తే వీలైనంత త్వరగా వైద్యపరీక్ష చేయించుకోవాలి. ద్రవపదార్థాలు అధికంగా తీసుకోవాలి. పళ్లరసాలు లేదా కొబ్బరినీళ్లలో గ్లూకోజ్ కలుపుకొని తాగాలి. పూర్తిగా విశ్రాంతి తీసుకోవాలి. రాత్రిపూట బాగా నిద్ర పోవాలి. దోమతెరలు, దోమలను పారదోలే రసాయనాలను వాడాలి. నిలవనీరు లేకుండా చూసుకోవాలి.
ఆరోగ్యశ్రీ
ఆరోగ్యశ్రీ అనునది ఆంధ్రప్రదేశ్ ప్రభుత్వమునకు చెందిన ఒక ప్రజారోగ్య కార్యక్రమం. ఈ పథకాన్ని 2007 ఏప్రిల్ 1 న రాజీవ్ ఆరోగ్యశ్రీ అనే పేరుతో అప్పటి ముఖ్యమంత్రి వై.యస్. రాజశేఖరరెడ్డి ప్రారంభించారు. 2014లో ఈ పథకానికి ఆంధ్రప్రదేశ్ ప్రభుత్వం డాక్టర్ నందమూరి తారకరామారావు ఆరోగ్య సేవగా పేరు మార్చింది. ఈ ఆరోగ్యశ్రీ పథకం ప్రపంచంలోనే అత్యున్నత ఆరోగ్య భీమా పథంకంగా గుర్తింపు పొందింది. ఈ పథకం కింద అర్హులైన పేద రోగులకు ఉచితంగా వైద్య సేవలందిస్తారు (వైద్య సేవలందించడంతో పాటు రవాణా, భోజన, వసతి సదుపాయాలను కల్పిస్తారు.). ఈ పథకం ద్వారా 2014 సెప్టెంబరు నాటికి 26 లక్షల మంది పేద రోగులకు ఉచితంగా శస్త్ర చికిత్సలు చేశారు.
ఈ పథకం కింద 1038 (పైగా) జబ్బులకు ఉచితంగా ఆరోగ్య సేవలు అందించబడుతున్నాయి. ముఖ్యంగా ఈ పథకం ప్రజారోగ్యమే ప్రధాన ఉద్దేశ్యంగా ఉచిత సేవలు అందిస్తూ ప్రజలు చెడు అలవాట్ల వైపు మరలకుండా చెడు అలవాట్ల ద్వారా కొనితెచ్చుకొనే కొన్ని రోగాలకు ఉచిత సేవలను అందించడం లేదు.
ఆరోగ్యశ్రీ పథకం ద్వారా ఒక్కో కుటుంబానికి ఏడాదికి రూ.2.5 లక్షల వరకు వర్తింప చేస్తున్నారు.
ప్రభుత్వం దారిద్ర్యరేఖకు దిగువన ఉన్న పేదవారికి ఆరోగ్యశ్రీ కార్డులను జారీ చేస్తుంది. ఈ కార్డుల ద్వారా ఆరోగ్యశ్రీ పథకం కింద సేవలందిస్తున్న ప్రభుత్వ మరియు ప్రైవేట్ ఆస్పత్రుల్లో నమోదై ఉచిత వైద్య సేవలను పొందవచ్చు.
పుల్లెల శ్రీరామచంద్రుడు
పుల్లెల శ్రీరామచంద్రుడు (అక్టోబరు 24, 1927 - జూన్ 24, 2015), రచయిత, అనువాదకుడు, సంస్కృత పండితుడు. సంస్కృత కావ్యాలు, నాటకాలు, శాస్త్రాలు
వంటివి తెలుగులోకి అనువదించి వ్యాఖ్యానించారు.
తూర్పుగోదావరి జిల్లా, ఐనవోలు మండలం ఇందుపల్లి గ్రామంలో 1927, అక్టోబరు 24 న నరకచతుర్దశి నాడు పుల్లెల సత్యనారాయణశాస్త్రి, సత్యవతి దంపతులకు జన్మించారు. తండ్రి ఉద్యోగ రీత్యా ఇందుపల్లికి సమీపంలో ఉన్న అయినవిల్లి గ్రామంలో స్థిరపడ్డారు. తండ్రి వద్ద పంచకావ్యాలు, శ్రీహర్షుని నైషధం, మురారి అనర్ఘరాఘవం మొదలైన కావ్యాలను చదివారు. తండ్రివద్ద సిద్ధాంతకౌముది వ్యాకరణ గ్రంథాన్ని కూడా అధ్యయనం చేశారు. పిదప నరేంద్రపురం లోని సంస్కృతపాఠశాలలో చేరారు. అక్కడ కొంపెల్ల సుబ్బరాయశాస్త్రి శిష్యరికంలో కిరాతార్జునీయం వంటి ప్రౌఢకావ్యాలు, వ్యాకరణ గ్రంథాలు చదివారు. తరువాత మద్రాసు మైలాపూరులోని సంస్కృత కళాశాలలో వేదాంత శిరోమణి చదివారు. ఆ సమయంలోనే వి.వెంకటాచలం అనే సహవిద్యార్థి వద్ద ఆంగ్ల భాష నేర్చుకున్నారు. హిందీ ప్రచారసభ వారి విశారద పరీక్ష పూర్తి చేశారు. 1950లో మలికిపురం హైస్కూలులో హిందీపండిట్‌గా ఉద్యోగం చేస్తూ మెట్రిక్యులేషన్ పూర్తి చేశారు. 1952లో తెలుగు విద్వాన్, 1953లో ఇంటర్మీడియట్,1955లో బి.ఎ., 1957లో బెనారస్ హిందూ యూనివర్సిటీ నుండి అలంకారశాస్త్రం ప్రధానాంశంగా ఎం.ఎ. చదివారు. అదే యూనివర్సిటీ నుండి ఆంగ్లంలో ఎం.ఎ. 1961లో ఉత్తీర్ణులయ్యారు. 1963లో హిందీలో అక్కడి నుండే ఎం.ఎ. పూర్తి చేశారు. 1966లో ఆర్యేంద్రశర్మ పర్యవేక్షణలో 'కాంట్రిబ్యూషన్స్ ఆఫ్ పండితరాజ జగన్నాథ టు సాంస్క్రీట్ పొయటిక్స్' అనే అంశంపై సిద్ధాంతవ్యాసం సమర్పించి ఉస్మానియా విశ్వవిద్యాలయం నుండి పి.హెచ్.డి పట్టాను పొందారు.
వీరికి 14 ఏళ్ల వయసులో మంగిపూడి వెంకటశాస్త్రిగారి కుమార్తె సుబ్బలక్ష్మితో వివాహం జరిగింది. అప్పుడు ఆవిడ వయసు 8 సంవత్సరాలు.
వీరు 1948లో మలికిపురంలో ఒక హైస్కూలులో హిందీపండిట్‌గా తమ ఉద్యోగ పర్వాన్ని ప్రారంభించారు. 1951లో అమలాపురం కె.బి.ఆర్. కాలేజిలో సంస్కృత పండిట్‌గా చేరారు. 1957నుండి సంస్కృత లెక్చెరర్‌గా పదవిని నిర్వహించారు. 1960 నుండి 1965వరకు వరంగల్లు కాలేజీలో లెక్చరర్‌గా పనిచేశారు. 1965లో హైదరాబాద్ ఉస్మానియా విశ్వవిద్యాలయం ఆర్ట్స్‌కాలేజీకి బదిలీ అయ్యారు. 1976లో సుమారు నాలుగు నెలలపాటు తిరుపతిలోని ఎస్.వి.ఓరియంటల్ రిసెర్చి ఇన్స్‌టిట్యూట్‌కు డైరెక్టర్‌గా పనిచేశారు. తరువాత తిరిగి ఉస్మానియా విశ్వవిద్యాలయంలో రీడర్‌గా కొనసాగారు. తర్వాత కొంతకాలానికి ప్రొఫెసర్‌గా పదోన్నతిపొంది సంస్కృత విభాగానికి అధిపతిగా ఉన్నారు. సంస్కృత అకాడెమీకి డైరెక్టర్‌గా 11 సంవత్సరాలు సేవలను అందించారు. సురభారతి సమితికి కార్యదర్శిగా, ఉపాధ్యక్షునిగా పనిచేశారు.
వీరు తమ పదునాలుగవయేట నుండి రచనలు చేయడం ప్రారంభించారు. తెలుగు, సంస్కృత, ఆంగ్ల భాషలలో 200లకు పైగా పుస్తకాలను వెలువరించారు.
కొద్దికాలంగా అనారోగ్యంతో బాధపడుతున్న ఆయన బంజారాహిల్స్‌లోని స్టార్ హాస్పిటల్‌లో చికిత్స పొందుతూ 2015, జూన్ 24 బుధవారం సాయంత్రం తుదిశ్వాస విడిచారు.
అలాస్కా ఎయిర్ లైన్స్
అలాస్కా ఎయిర్ లైన్స్ అనేది ఏడో అతి పెద్ద యు.ఎస్. వైమానిక సంస్థ. సీటెల్, వాషింగ్ టన్ ఆధారంగా పనిచేస్తోంది. అలస్కా ఎయిర్ లైన్స్ ఆరంభం కంటే ముందు 1932లో ప్రారంభమైన మెక్ గీ ఎయిర్ వేస్ దీనికి మాతృ సంస్థ.చూడండి: మెక్ గీ ఎయిర్ వేస్ మరియు స్టార్ ఎయిర్ సర్వీస్
లీనియస్ “మాక్” మెక్ గీ అనే అతను 1932లో మెక్ గీ ఎయిర్ వేస్ ను ప్రారంభించారు. ఆరంభంలో ఆంకరేజ్ మరియు బ్రిస్టల్ బే మధ్య స్టిన్ సన్ సింగిల్ ఇంజిన్ గల మూడు సీట్ల విమానాలను నడిపించింది. అలస్కా ఎయిర్ లైన్స్ అనేది అమెరికాలోని అతి ప్రధాన విమాన సంస్థ. 1932 నుంచే ఈ సంస్థ మూడు సీట్ల స్టిన్ సన్ విమానాలను నడిపించిన చరిత్ర దీని సొంతం. ప్రస్తుతం ఏడాదికి 17 మిలియన్ల ప్రయాణికులను మోసుకెళ్లే సామర్థ్యం కలిగిన కీలక సంస్థగా ఇది గుర్తింపు సాధించింది.
ప్రధాన వ్యాసం: అలాస్కా ఎయిర్ లైన్స్ గమ్యాలు
అలస్కా ఎయిర్ లైన్ విమానాలు యునైటెడ్ స్టేట్స్ లోని 92 నగరాలతో పాటు కెనడా, మెక్సిక్ వంటి ఇతర ప్రాంతాలకు నడుస్తుంటాయి. రష్యా దూర తూర్పు ప్రాంతాలకు కూడా ఈ విమాన సంస్థ ఆరంభంలో 1991 నుంచి సోవియట్ యూనియన్ విచ్ఛిన్నమయ్యే దాకా విమానాలను నడిపించింది..[76] 1998 రష్యాలో తలెత్తిన ఆర్థిక సంక్షోభంతో ఈ ప్రాంతానికి విమానాలు రద్దు చేసింది.
ఏప్రిల్ 2015 నాటికి అలస్కా ఎయిర్ లైన్స్ నడిపిస్తోన్న విమానాల వివరాలు:
అలస్కా ఎయిర్ లైన్ ప్రయాణికులకు ఆన్ లైన్ చెక్ ఇన్ సౌకర్యం ఉంది. అదేవిధంగా అలస్కా ఎయిర్ లైన్స్ బ్యాగేజ్ అలెవెన్స్ నిబంధనల ప్రకారం 25సెం.మీ x 43సెం.మీ x 61సెం.మీ పరిమాణానికి మించకుడా పార్సిల్ తీసుకెళ్లవచ్చు. ప్రథమ శ్రేణిలో తరుచుగా ప్రయాణించే వారికి మాత్రం 2 బ్యాగులను ఉచితంగా తీసుకెళ్లే అవకాశం ఉంటుంది. 50 పౌండ్లు లేదా 23 కిలోలకు మించకుండా బరువును చెక్ ఇన్ బ్యాగేజ్ కింద అనుమతిస్తారు.
1947 నవంబరు 30
పైలట్ తప్పిదం కారణంగా విమానం 009 డౌగ్లాస్ సి-54ఎ (ఎన్.సి.91009) సీటెల్ లోని సీటెల్-టకోమా అంతర్జాతీయ విమానాశ్రయంలో రన్ వే పడిపోయింది. ఈ ప్రమాదంలో 9 మంది దర్మణం పాలయ్యారు.[132]
1949 జనవరి 20
ఫైట్ 8, డౌగ్లాస్ సి-47ఎ (ఎన్.సి.91006) విమానం ప్రమాదానికి గురై ఐదుగురు చనిపోయారు.
1954 ఆగస్టు 8
అలాస్కా ఎయిర్ లైన్స్ కు చెందిన సి-47ఎ (ఎన్ 91008) విమానం కొండను ఢీ కొన్న ప్రమాదంలో ఇద్దరు పైలట్లు చనిపోయారు.
1957 మార్చి 2
ఫ్లైట్ 100 డౌగ్లాస్ సి -54బి (ఎన్ 90449) విమానం కొండను ఢీకొన్న ప్రమాదంలో 5 గురు ప్రయాణికులు చనిపోయారు.
జులై 21, 1961
ఫ్లైట్ 779, డౌగ్లాస్ డీసి -6A (ఎన్ 6118సి) రన్ వే పై ప్రమాదానికి గురైన సంఘటనలో 6 మంది విమాన సిబ్బంది మరణించారు.
April 17, 1967
అలాస్కా ఎయిర్ లైన్స్ లాక్ హీడ్ ఎల్-1049 హెచ్ సూపర్ సూపర్ కన్సెటెల్లేషన్ (ఎన్ 7777సి) ల్యాండ్ అవుతుండగా ప్రమాదానికి గురైనా ఎవరికీ ఏమీ కాలేదు.
1971 సెప్టెంబరు 4
ఫ్లైట్ 1866, బోయింగ్ 727–193 కొండను ఢీకొన్న ఘోర ప్రమాదంలో 7 మంది విమాన సిబ్బంది, 104 మంది ప్రయాణికులు దుర్మణం పాలయ్యారు.
1976 ఏప్రిల్ 5
ఫ్లైట్ 60, బోయింగ్ 727–81 (ఎన్ 124ఎఎస్) ల్యాండ్ అవుతుండగా జరిగిన ప్రమాదంలో ఒకరు చనిపోయారు.
1987 జూన్ 9
అలాస్కా ఎయిర్ లైన్స్ బోయింగ్ 727-90సి (ఎన్766ఎ.ఎస్) విమానం మంటలంటుకుని పూర్తిగా పాడైపోయింది. ఎవరికీ ప్రాణహానీ లేదు.
2000 జనవరి 31
ఫ్లైట్ 261 మెక్ డోనెల్ డౌగ్లాస్ ఎం.డి.-83 పసిఫిక్ మహాసముద్రంలో పడిపోయిన దుర్ఘటనలో మొత్తం 88 మంది దుర్మణం చెందారు.
తొట్టెంపూడి (అయోమయ నివృత్తి)
తొట్టెంపూడి తెలుగువారిలో కొందరి ఇంటిపేరు.
కానాల శ్రీహర్ష చక్రవర్తి
కానాల శ్రీహర్ష చక్రవర్తి గణితావధాని. కాగితం, కలం, కాలిక్యులేటర్‌, కంప్యూటర్‌లు లేకుండానే గణితం- ఖగోళం- కంప్యూ టర్‌ గణితానికి చెందిన క్లిష్టాతిక్లిష్టమైన సమస్యలకు క్షణాల్లో సమాధానమివ్వడంలో శ్రీహర్ష దిట్ట. ప్రపంచ ప్రప్రథమ మహాగణిత శతావధానిగా పేరుగడించాడు.
పద్దెనిమిది సంవత్సరాల వయసులోనే శ్రీహర్ష అభినవ ఆర్యభట్ట, సరస్వతీ పుత్ర, ఉద్దండ బాలభాస్కర వంటి 26 బిరుదాంకితాలను కైవసం చేసుకున్నాడు. ఇప్పటికి 95 గణిత అవధానాలు, 2 మహా గణిత శతావధానాలు చేసి 155 సన్మానాలు పొందాడు. లేత వయసు నుంచే గణితంలో విశేష ప్రతిభాపాటవాలను ప్రదర్శిస్తూ వండర్‌ చైల్డ్‌గా కితాబుపొందాడు. తెలుగుజాతి గర్వించదగిన గణిత మేధావి శ్రీహర్ష.
ఆయన ఆంధ్రప్రదేశ్ రాష్ట్రం చిత్తూరు జిల్లాలోని తిరుపతిలో కానాల నలచక్రవర్తి, లక్ష్మీ దంపతులకు జన్మిచాడు. ఆయన తండ్రి రాష్ట్రీయ సంస్కృత విద్యా పీఠంలో రీడర్ గా పనిచేసేవాడు. శ్రీహర్ష బాల్యం నుంచి గణిత అవధానములు చేయడంలో దిట్ట. ఖగోళ శాస్త్రాన్ని ఆపోశన పట్టాడు. ఇంగ్లీషు కాలెండరు ప్రకారం భూత, వర్తమాన, భవిష్యత్ కాలాలలో సూర్యుడు ఎప్పుడు ఏ రాశిలోప్రవేశిస్తాడో సశాస్త్రీయంగా చెప్పగలిగాడు. సాయన విధానంలో చంద్రుని కొమ్ము ఏరోజున ఏ దిశలో పైకి ఉంటుందో, ఏ రోజున సమానంగా ఉంటుందో కూడా వివరిస్తాడు. సూర్య, చంద్రుల గమన వేగాన్ని అనుసరించి అన్ని కాలాల్లోనూ తిథుల్ని లెక్కించగలడు. సృష్టి ప్రారంభ కాలం నుండి ఈ నాటి వరకు రోజులు, పక్షాలు, నెలలు, సంవత్సరాలు, యుగాలు, మన్వంతరాలు, కల్పాలు, బ్రహ్మాకాలం అన్ని లెక్కలూ నిమిష కాలంలో చెప్పగలడు. ఖగోళ శాస్త్రంలోని లోతైన అంశాలలో శతావధానం చేసాడు.
గణిత శాస్త్రంలో సాటిలేని మేధావి. గంట వ్యవథిలో వెయ్యి గుణకారాలు, వెయ్యి కూడికలు, వెయ్యి తీసివేతలు, వెయ్యి భాగహారాలూ అవలీలగా చేస్తాడు. 17వ యేటకే గణిత శాస్త్రంలో, ఖగోళ శాస్త్రంలో మొత్తం 16 పుస్తకాలు రాసాడు. ద్విసంఖ్యామానం, సప్తాంశమానం, ద్వాదశాంశమానం, 1తో గుణకార వింతలు, 2తో గుణకారవింతలు, 3తో గుణకార వింతలు, ఖగోళ శాస్త్రంలో అధికమాస దృశ్యమాలిక, ఆయనాంశం-ఒకపరిశీలన, అహర్గణ వివరాలు, ఖగోళశాస్త్రం మర్మాలు, మొదలగునవి రాసాడు. అనేకమంది మేధావులు, విద్యావేత్తల ప్రశంసలనందుకొని "అంతర్జాతీయ మేథావి"గా గుర్తింపు పొందాడు.
సెప్టెంబరు 16 2000 న తన 13 వ యేట వరంగల్ లో అష్టావధానం చేసారు. అందులో కొన్ని పృఛ్చకుల ప్రశ్నలు, శ్రీహర్ష సమాధానాలు:ఆయన "క్వాలిటీ మిలీనియం సూపర్ కిడ్"గా 2000 లో ఘనకీర్తిని పొందాడు. 2005 నాటికి 100 గణితావధానాలు చేసాడు. 22 బిరుదులు సంపాదించాడు. 150 కి పైగా సన్మానాలందుకున్నాడు.ఆయనకు "ఉద్దండ బాలభాస్కర", "అభినవ ఆర్యభట్ట", "సప్తగిరి సరస్వతీ పుత్ర", "సూపర్ కిడ్" మొదలగు బిరుదులు వచ్చాయి.
శీలంవారి పాలెం
"శీలంవారి పాలెం" కృష్ణా జిల్లా ఘంటసాల (కృష్ణా జిల్లా) మండలానికి చెందిన గ్రామం. పిన్ కోడ్ నం. 521 132., ఎస్.టి.డి.కోడ్ = 08671. 
ఈ గ్రామం శ్రీకాకుళం గ్రామ పంచాయతీ పరిధిలోని గ్రామం. 
ఈ పాఠశాలలో కొండవీటి కోటేశ్వరరావు అను విద్యార్థి 5వ తరగతి చదివినాడు. ఇతడు కృష్ణా జిల్లా బాపులపాడు మండలంలోని వేలేరు గ్రామంలోని జవహర్ నవోదయ విద్యాలయంలో ఆరవ తరగతి చదవడానికి ప్రవేశపరీక్షలో అర్హత సాధించాడు. ఈ విద్యార్థి ఇంటరు వరకు ఉచితంగా విద్యనభ్యసించే అవకాశం దక్కించుకున్నాడు. [1]
సముద్రమట్టానికి 11 మీ.ఎత్తు
[1] ఈనాడు కృష్ణా/అవనిగడ్డ; 2015,జూన్-25; 1వపేజీ.